Ang Riga (Leton: Rīga, IPA: [ˈriːɡa]) ay ang kabisera at pinakamalaking lungsod ng Latbiya. Ito ang pinakamalaking lungsod sa lahat ng mga estadong Baltiko, at halos isa sa bawa't tatlong taga-Latbiya ang naninirahan dito. Kasapi ang Riga sa Eurocities, ang Unyon ng mga Baltikong Lungsod (Union of Baltic Cities o UBC) at ang Unyon ng mga Kabisera ng Unyong Europeo (Union of Capitals of the European Union o UCEU).